विवि टास्क फोर्स का होगा पुनर्गठन : रजिस्ट्रार
मेदिनीनगर | नीलांबरपीतांबर विश्वविद्यालय के प्रभारी रजिस्ट्रार गंगा प्रसाद सिंह ने कहा कि एनपीयू के अधीन सभी काॅलेजों में शैक्षणिक स्थिति में सुधार को लेकर विश्वविद्यालय टास्क फोर्स दल का पुनर्गठन किया जाएगा। रजिस्ट्रार ने बताया कि काम नहीं करने वाले शिक्षकों और कर्मचारियों पर निगरानी रखने के उद्देश्य से शीघ्र ही कमेटी का पुनर्गठन किया जाएगा, ताकि बिगड़े हुए शैक्षणिक वातावरण में सुधार लाया जा सके। रजिस्ट्रार जीपी सिंह ने कहा कि काम नहीं करने वालों के खिलाफ विवि कोड के अधीन कार्रवाई होगी। उल्लेखनीय है कि पूर्व में गठित टास्क फोर्स टीम की निष्क्रियता के कारण फाइलों तक ही सीमित रह गई थी।
hin_Deva hin_Deva